Presa rusă a scris că Regele Charles al III-lea a murit
Ambasada Marii Britanii de la Kiev a postat de platforma X (fostul Twitter):
"Am dori să vă informăm că vestea despre moartea regelui Charles al III-lea este falsă".
La rândul său, ambasada britanică din Azerbaidjan a dezmințit informațiile publicate de presa rusă.
"Informăm că știrile despre moartea regelui Charles al III-lea sunt false!", a transmis instituția.
Ambasadele britanice și-au exprimat reacțiile după ce în mediul online și în presa rusă au apărut informații lipsite de temei potrivit cărora monarhul britanic, în vârstă de 75 de ani, a murit, notează The Hill.
În luna februarie, Palatul Buckingham a comunicat că regele Charles al III-lea a fost diagnosticat cu cancer.
La începutul acestei luni, într-un discurs televizat, monarhul britanic le-a mulțumit oamenilor pentru "urările minunate de bine" legate de sănătatea sa. De asemenea, Regele Charles al III-lea le-a promis că "voi continua să vă servesc cât pot de mult".
Ce se va întâmpla atunci când va muri Regele Charles?
Fiecare monarh britanic are un plan detaliat pentru momentul decesului său, elaborat cu mult timp înainte. Planul pentru Regina Elisabeta a II-a a fost numit "Operațiunea Podul Londrei". Acesta a inclus un ghid pas cu pas, de la așezarea sicriului până la organizarea detaliilor funerare. În cazul decesului Regelui Charles al III-lea, se va activa "Operațiunea Podul Menai", care are protocoale extrem de specifice, conform experților regali.
Vestea diagnosticării regelui Charles cu cancer a fost o surpriză pentru admiratorii regali din întreaga lume. Însă, diagnosticul timpuriu a fost un aspect îmbucurător. Așadar, monarhul britanic a început imediat tratamentul, starea sa fiind, conform Reginei Camilla, "extrem de bună în aceste circumstanțe".
În contextul unor speculații mai mult sau mai puțin credibile, mulți se întreabă acum care vor fi pașii următori după decesul regelui Charles.
Indiferent de natura întrebărilor, Familia Regală trebuie să fie pregătită pentru orice eventualitate. Ca atare, există un lanț de evenimente și tradiții bine stabilite pentru plângerea și înhumarea suveranului, urmate de încoronarea noului monarh și de modificarea liniei de succesiune regală.
Numele de cod pentru moartea Regelui Charles al III-lea este "Operațiunea Podul Menai", numită după primul pod suspendat din fier din lume, situat în Anglesey, Țara Galilor.
Majestatea Sa Regina a avut numele de cod "Operațiunea Podul Londrei" pentru aranjamentele care au urmat morții sale. Planul includea anunțarea decesului, perioada de doliu oficial și detaliile funeraliilor de stat. Mai multe puteți citi aici.